MESTO Nové Mesto nad Váhom
Mestský úrad	

Č. 28183/2025/OŠ                                                                           Nové Mesto nad Váhom 21. 07. 2025 
                                                                         
Podľa § 5 zákona NR SR č. 552/ 2003 Z. z. o výkone práce vo verejnom záujme v znení neskorších predpisov a § 4 zákona NR SR č. 596/ 2003 Z. z. o štátnej správe v školstve a školskej samospráve v znení neskorších predpisov vyhlasuje Mesto Nové Mesto nad Váhom

výberové konanie na obsadenie funkcie riaditeľ/riaditeľka školy

                    Základná škola, Tematínska  č. 2092, Nové Mesto nad Váhom

 Požadované predpoklady na výkon pracovnej činnosti a iné kritériá a požiadavky:

- kvalifikačné predpoklady na výkon pracovnej činnosti v príslušnej kategórii alebo podkategórii pedagogického zamestnanca podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a podľa Vyhlášky MŠVVaŠ SR č. 173/2023 Z. z. o kvalifikačných predpokladoch pedagogických a odborných zamestnancov,
- najmenej 5 rokov pedagogickej činnosti ku dňu uskutočnenia výberového konania podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o zmene  a doplnení niektorých zákonov v znení neskorších predpisov,
- bezúhonnosť, 
- spôsobilosť na právne úkony v plnom rozsahu,
- zdravotná spôsobilosť na výkon pedagogickej činnosti,
- ovládanie štátneho jazyka slovom i písmom v súlade s § 17 zákona  č. 138/2019 Z. z.,
- znalosť legislatívy a platných právnych predpisov potrebných na výkon funkcie,
- osobnostné a morálne predpoklady, schopnosti organizačné a riadiace, komunikatívnosť,
- ovládanie práce s počítačom (Word, Excel, internet)
- skúsenosti v oblasti riadenia základnej školy sú vítané.

 Požadované doklady k prihláške uchádzačov:

- písomná prihláška do výberového konania,
- profesijný štruktúrovaný životopis s uvedením kontaktných údajov,
- overené kópie dokladov o dosiahnutom požadovanom vzdelaní,
- kópie dokladov o absolvovanom ďalšom vzdelávaní,
- potvrdenie o dĺžke pedagogickej praxe,
- potvrdenie lekára o zdravotnej spôsobilosti pre výkon funkcie riaditeľa školy 
- písomný návrh koncepcie rozvoja školy na 5- ročné funkčné obdobie ( v rozsahu maximálne 3 strany, typ písma Times New Roman, veľkosť písma 12, jednoduché riadkovanie, okraje 2,5 cm so zarovnaním do bloku),
- písomný súhlas so spracovaním osobných údajov na účely výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
- čestné vyhlásenie o pravdivosti všetkých údajov,
- čestné vyhlásenie uchádzača, že nebol odvolaný z funkcie riaditeľa školy podľa § 3 ods.7, písm. a/c/e alebo ods. 8 písm. a) zákona č. 596/2003 a čestné prehlásenie o bezúhonnosti podľa § 15 ods. 1 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení  neskorších predpisov.

Doplňujúce informácie pre uchádzačov:
Platové podmienky sú určené podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov a nariadenia vlády SR č. 296/2022 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme.

Termín nástupu do funkcie: 1.10.2025
Uchádzači, ktorí splnia predpoklady v zmysle §5 ods.5 zákona č. 552/2003, budú  písomne pozvaní na výberové konanie najmenej sedem dní pred jeho uskutočnením. Výberová komisia overí a posúdi predpoklady, schopnosti a odborné znalosti uchádzačov potrebné na výkon funkcie vzhľadom na povahu povinností riadiaceho zamestnanca a na povahu riadiacej práce. 

Termín a miesto podania prihlášky:
 Žiadosť o zaradenie do výberového konania spolu s priloženými dokladmi doručte do 11.8.2025 vrátane, v zalepenej obálke označenej nápisom „Neotvárať - výberové konanie – riaditeľ ZŠ Tematínska č. 2092 .“ na adresu: Mestský úrad v Novom Meste nad Váhom, Ul. čsl. armády č. 1, PSČ: 915 32. Pri doručení poštou rozhoduje dátum podacej pečiatky.

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované predpoklady a ktorí nepredložia všetky požadované doklady v stanovenej lehote. Týmto uchádzačom budú predložené materiály vrátené.

                                                                                                              Ing. František Mašlonka
                                                                                                                      primátor mesta

Telefón:	                                                                                                                                                                        Adresa: Čsl. armády 1
032/ 7402  120                                                                                                                                                      915 32  Nové Mesto nad Váhom
www.nove-mesto.sk